
PAMORING KAWULA GUSTI 
MANUNGGALING KAWULA GUSTI 


Para kadang kang kang anggilud pangelmon kawruh J awi, supaya sakabehing reh 
kang digilud iku bisoa manjing dadi keyakinan kang lebune lumantar pikir pratitis, 
dadi ora banjur mung mbalilutan tanpa landesan pamgerten, sing wahanane 
andhakan sok banjur dadi kukuh amengkoki keyakinan sing tanpa katerangan 
kasunyatan. 

Anandena pamarsudi / panggilude kudu sing kelawan genep, ora mung nyumurupi 
ngelmune wae, nanging uga ameruhana gegebengane kang sejati. Kudu bisa 
anyumurupi cangkok lan isine, wadah lan sing di wadahi, mula mengkono awityen 
mung salah siji wae, dadine malah bakal kapitunan. 

Upama mung nyumurupi teori iki samangso ngenani babagan kawikyan nanging 
ora ngidhepi marang prakteke, utawa kosok baline, weruh prakteke nanging ora 
weruh uger-uger teorine iku jejere banjur ora sampurna. Dadi tiwas bisa, nanging 
bisane mung separo, ora tatas, temah dadine malah ora putus. 

Yen dijinggleng, gelaran pemut kaya kang wis di terangake ing duwur iki, salugune 
mung ya mampri amprih utamane lan sampurnane ngilud ngelmu iku. 

Ana dene bakuning wos mungguhing pemud kasebut, gelarane mengkene : 

a. Marsudia ngelmu amrih bisane weruh pamoring semu prasemon gaibing Widi, 
iki sing dadi sing dadi gegayuhan baku, ya pakeme giludan, yen ora bisa 
meruhi perkara kasebut, anggone mersudi ngelmu dadi tuwas tanpa tanja. 

b. Murih bisa meruhi pamoring semu, prasemon gaib ing Widi iku mau saranane 
kudu jangkep meruhi cankok lan isine, salah siji ora kena ditinggal. 

1. Cangkok -wadah -gelar kelahiran- laku. 

2. Isi sing diwadahi -sing netepi gelar kelahiran -ngelmu. 

Dadi amrih bisa nyandhak marang susurupan lan gegayuhan kang satune kudu 
jangkep anindakake ngelmu lan laku, jer ngelu kang ora dikanteni laku iki muspra, 
ora ana guna paedahe, karo-karone kudu ditindakake kanti bebarengan, ora kena 
cewet salah siji. 

Anadene laku mungguhing pangelmon iku ona patang perkara, urut-urutane lan 
lekase ora kena ditinggalake salah siji yaiku : 

1. Syariat 

Tegese anindakake kelawan pakarti nyata miturut angger-angger pranatane 
pangelmon, endi sing kena lan endi sing ora kena dilakoni, endi sing wajib 
ditindakake lan endi sadengah kang bisa dileksananikanti mana suka (suah). 

2. Tarekat 

Tegese kawruh mungguhing angger-angger kasebut, dadi nindakake syariat 
kudu kanthi dilambari pangerten apa sebab lan guna paedahe dene sawiji-wiji 
iki wajib utawa ora kena ditinggalake. 

3. Hakekat 

Tegese nuju marang kasunyatan woh mungguhing pangiludan, yaiku sing 
kasebut laku sing wis nyandakmarang tataran kebatinan (luwih jero maneh). 

4. Makrifat 

Tegese nyumurupi kasunyatan wohing pangiludan. 

Laku patang perkara kasebut kudu katindakake kabeh kanti urut miturut undha 
usuking tataran, yen ta nganti gotang salah suji, mesti ora biso tekan punjering 
gegayuhan, ateges wis marsudi kongsi ngenting, toging data malah ora idep apa- 
apa. 

Ing sarehning dasare ngelmu ana ing kene ana gandheng gaibing Widhi, gelarane 
banjur sambung rapet karo prakara urip lan pauripan alandesan katerangan iku, 
tembung cangkok lan isine mau kajaba bisa kaumpama kanggo negesi blegering 
ngelmu lan laku uga bisa katujokake prasemon bleger kapribadenkang urip lan 
ngalami panguripan. 

Kaplase banjur endi kang disemu mawas sesbutan cangkok lan endi sing disemu 
mawa tembung isi. Rehning urip ya bleger kapribaden iku mengku badan rong 
prakara, keplase tembung cangkok lan isi iku banjur nuju bebadan rong 
prakarakasebut, yaiku jiwa lan raga , sing jroning lagi urip iki pada manunggal dadi 
siji. 

Kasunyatane jroning urip iku raga lan nyawa oa bisa pisah, raga kang minangka 
dadi wadahe, ya cangkoke, dene nyawa kang minangka sing diwadahi mbah lan 
musik. Sanajanta sakarone pada manunggal dadi siji lan dayane pada tarik tinarik 
sarta bawa mrabawani, jejere pada anduweni lungguh dewe-dewe kang mbaka siji 
kudu disumurupi kalawan taandes, kepriye lungguhe siraga, kepriye lungguhe si 
nyawa. 

Raga kang asipat kasar iki bisane mobah lan mosik karana kadunungan nyawa 
kang asipat alus lan nyawa anggone bisa mobah mosike karana dumunung ing 
raga. Gamblange sing diuripi ora bakal klakon bisa urip samangsa ora didunungi 
dening sing nguripi ora bisa makarti gawe urip yen ora dumunung ana ing badan 
kang diuripi, dadi bebadan sakarone pada samad sinamadan lan daya-dinaya. 

Ing sarehne raga orabisa urip yen ora di enggoni nyawa lan nyawa iku sawarna 
badan kang menehi urip, ing kene pilah-pilahing lungguh banjur dadi : 

a. Siraga obah krembyah-krembyah mung karana manut sarehe si nyawa, jejere 
banjur dadi prabot pakarting nyawa, utawa bebadan kang dikuwasani, sing 
sateruse diarani KAWULA. 

b. Si nyawa kang duwe daya anguripi lan mobah mosike manut sakrenahe, jejere 
banjur dadi bebadan kang nguwasani kahanan raga, sebutane banjur dadi 
kosok baline KAWULA YA GUSTI. 

Manunggale sifat sakarone mau, manunggale siraga lan sinyawa. Manunggale 
KAWULA lan GUSTI iku minangka semu prasemon gaibing Widhi, dadi gaibing 
Widhi ya gaibing Pangeran iku disemu dining manunggale raga lan nyawa, disemu 
dening bleger urip sing awujud jejer kapribaden. 

Sak mangkonoa nyumurupi gaibing KAWULA lan GUSTI, ya pada wae karo 
nyumurupi gaibing pangeran, ya nglereg marang nyumurupi pribadene dewe, ya 
weruh marang uripe kang sejati. 

Ana dena jablase keterangan kasebut yaiku raga iku lungguhe banjur dadi 
kasunyatane nyawa, lire rehne raga iku bisa krembyah-krembyah obah lan makarti 
dadi cihna yen ing jrone terange ana nyawane lan nyawa iku kang minangka dadi 
kasunyatane urip, lire ana nyawa bisa ngobahake raga Isp, iku mujudage bukti yen 
nyawa iku nggerba urip lan urip iku asipatlanggeng, dumunung ana ing 
panguasaning pangeran kang asipat jumeneng klawan sarta ora owah gingsir lan 
dayane nglimputi saindenge jagad ratpramudinata, jagad geda lan jagad cilik. 

Miturut larasan ing duwurterang bangetyen bleggerwujud kapribaden kang urip iki 
ya wujud manunggale KAWULA lan GUSTI, ya manunggale Manngsa lan 
Pangeran kang ing sarandene kalawan urut-urutan sarta tumata tanpa kuciwa 
kadayan dening panguasane. 

Ing sarehne wis disumurupi, yen blegger kapribaden iku minangka prasemon 
gaibing Pangeran kang kagungan sipat-sipat pinesti, perlu uga disemurupi sipat- 
sipat Pangeran kang jangkep, yaiku kang diarani sipat 20. Dadi terange ing 
sarehne manungsa iku dadi prasemone dadi wewayangane pangeran kang 
kagungan sipat 20 iku mau, sing gelare kaya kasebut ing ngisor iki : 


1. Wujud 

2. Kidam 

3. Baka 

4. M uha lawatil lil kawadisi 

5. Kiyamuhu binafsihi 

6. Wahdaniyat 

7. Kodrat 

8. Iradat 

9. Ilmu 

10. Hayat 
11. Samak 

12. Basar 

13. Kalam 

14. Kadiran 

15. Muridan 

16. Aliman 

17. Hayan 
18.Samian 

19. Basyiran 

20. Mutakaliman 


Ana 

Disik ora ana kang disiki 
Langgeng 

Beda karo kang anyar 

J umeneng kalawan piyambak 

Sawiji 

Kuwasa 

Karsa 

Kawruh 

Urip 

Miyarsa 

Wuninga 

Ngandika 

Kang kuwasa 

Kang kagungan karsa 

Kang kagungan kawruh 

Kang kagungan gesang 

Miyarsa 

Nguningani 

Ngandika 

Kang supaya biso nyumurupi manunggale Kawula lan Gusti mau lekase kudu 
kalawan lumintu-mintu lan carane kudu ora kena gotang salah siji, lire anetepana 
syarat syariate panggiludan sing kanti jangkep, yaiku anenepana laku syariat, 
tarekat, hakekat lan makrifat, iki mau kabeh linakonan kanti ora kena diblenjani 
salah siji. 

